Zyrtarët gjermanë në SHBA për çështjen e përgjimit
Kreu i Agjencisë së Sigurisë Kombëtare i quan të rreme njoftimet se NSA ka mbledhur tabulatet telefonike të miliona evropianëve
Zyrtarë të lartë gjermanë dhe amerikanë të agjencive të zbulimit, po takohen në Uashington rreth akuzave se Shtetet e Bashkuara kanë përgjuar telefonin celeular të Kancelares Angela Merkel. Pjesë e delegacionit gjerman është këshilltari i Kancelares Merkel për çështjet e zbulimit Guenter Heis. Nga pala amerikane në takim marrin pjesë shefi i zbulimit James Clapper dhe këshilltarja e presidentit për sigurimin kombëtar Susan Rice. Uashingtoni ka thënë se nuk është duke e përgjuar celularin e kancelares dhe nuk do ta përgjojë në të ardhmen, por zyrtarët amerikanë nuk kanë qënë të qartë në komentet e tyre në se e kanë përgjuar në të kaluarën celularin e zonjës Merkel, ndoshta që nga viti 2002, siç thuhet, tre vjet para se ajo të zgjidhej në postin e kancelares. Gjermania dhe Franca kanë kërkuar nga Shtetet e Bashkuara që deri në fund të vitit të nënshkruajnë një marërveshje që vendet aleate të mos përgjojnë njera tjetrën. Po për çështjen e përgjimeve ndodhet në Uashington për bisedime me zyrtarët amerikanë edhe një grup nga komisioni i lirive civile i Parlamentit Evropian. Ndërkohë, drejtori i Agjencisë për Sigurinë Kombëtare, gjenerali Keith Alexander tha dje se njoftimet se agjencia e tij ka mbledhur tabulatet telefonike të miliona qytetarëve evropianë, janë krejtësisht të rreme. Ai tha në një seancë në Kongres se gazetat evropiane kishin keqinterpretuar informacionin e marrë nga ish-kontraktori i zbulimit, Edward Snowden. , tha gjenerali Alexandër. Ai shtoi se agjencitë evropiane të zbulimit ia dhanë këto të dhëna NSA-së dhe se detajet u përdorën për të mbrojtur forcat amerikane dhe evropiane në terren dhe qytetarët në vendet e tyre. Njoftimet se NSA-ja mblodhi të dhëna telefonike dhe monitoroi komunikimet nga 35 udhëheqës botërorë kanë indinjuar politikanët dhe avokatët e lirive civile si në Shtetet e Bashkuara, edhe në vende të tjera. Një anëtar gjerman i delegacionit të Parlamentit Evropian që ndodhet në Uashington, e shprehu këtë indinjatë. tha Eurodeputeti Elmar Brok. Kancelarja gjemane, Angela Merkel e telefonoi Presidentin Obama javën e kaluar për të shprehur personalisht pakënaqësinë e saj. Por Drejtori i Zbulimit Kombëtar James Clapper që po ashtu dëshmoi dje në Kongres, tha se grumbullimi i informacionit për udhëheqësit e huaj është “një parim bazë” i zbulimit amerikan. Disa ligjvënës amerikanë kanë bërë thirrje për kufizime të reja në mënyrën e mbledhjes së informacionit të zbulimit.